**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu nariadenia vlády Slovenskej republiky, ktorým sa ustanovuje postup určovania a výpočtu výšky odplaty za poskytovanie leteckých navigačných služieb a zóny spoplatňovania informovaná prostredníctvom predbežnej informácie k návrhu nariadenia vlády Slovenskej republiky zverejnenej v informačnom systéme verejnej správy Slov-Lex (PI/2019/215) od 19. júla 2019 do 8. augusta 2019.

Návrh nariadenia vlády Slovenskej republiky bol zaslaný formou cielenej konzultácie na pripomienkovanie Únii dopravy, pôšt a telekomunikácií SR, Integrovanému odborovému zväzu, Asociácii priemyselných zväzov a letiskovým spoločnostiam.

Návrh nariadenia vlády Slovenskej republiky bol konzultovaný na pracovných stretnutiach s Ministerstvom obrany Slovenskej republiky a podnikom Letové prevádzkové služby Slovenskej republiky, š. p., ako poskytovateľmi terminálnych leteckých navigačných služieb, s Dopravným úradom, ako národným dozorným orgánom v oblasti leteckých navigačných služieb a so Slovenským hydrometeorologickým ústavom, ako poskytovateľom leteckej meteorologickej služby.

K návrhu nariadenia vlády Slovenskej republiky predložil pripomienky Dopravný úrad, ktoré boli v návrhu zohľadnené.

Návrh nariadenia vlády Slovenskej republiky bol predmetom pracovného stretnutia s osobami, ktoré prevádzkujú verejné letiská, z ktorých sa vykonáva obchodná letecká doprava, ktoré sú držiteľmi platného prevádzkového povolenia alebo osvedčenia pre prevádzkovateľa letiska a ktoré poskytujú letiskové služby leteckým dopravcom (letiskové spoločnosti).

Občania sa do konzultácií na základe predbežnej informácie č. PI/2019/215 nezapojili.